Chris hou saam wittebrood met Gwyneth | Netwerk24
Chris hou saam wittebrood met Gwyneth
12 Januarie 2019 10:56
Die hoofsanger van Coldplay, Chris Martin, het saam met sy gewese vrou, Gwyneth Paltrow, en haar nuwe man op wittebrood in die Maldives gegaan.
Paltrow, wat in September met die vervaardiger Brad Falchuk getroud is, Martin, hul twee kinders, Falchuk se kinders en ander familielede het in Desember saam in die Maldives gaan vakansie gehou, berig CNN.
Paltrow en Martin is in 2014 ná ’n huwelik van tien jaar uitmekaar.
Hulle het twee kinders, Apple (14) en Moses (12).
“Dit was ’n baie moderne wittebrood,” het Paltrow laggend op die Amerikaanse geselsprogram Live with Kelly And Ryan gesê.
“Ons het ook Kersfees ’n groot familiewittebrood gehad.”
Volgens die BBC wou Paltrow en Martin die pyn van hul egskeiding vir hul kinders verlig.
Entertainment Tonight berig daar was geen spanning tydens die wittebrood nie en almal het dit geniet.
Meer oor: Gwyneth Paltrow | Chris Martin | Wittebrood